ПРОТОКОЛ № 44
от заседанието на Комисия „Международна дейност” на ВСС, 
проведено на 15.10.2014 г.

	Днес,15.10.2014 г., сряда, 11.30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

      ПРЕДСЕДАТЕЛ: 	Соня Найденова
ЗА ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
				Михаил Кожарев
					Милка Итова - отсъства

	На заседанието на присъства експертният сътрудник на комисията: Христина Тодорова – директор на дирекция „Международна дейност” - АВСС.

1.ОТНОСНО: Решения на постоянните комисии на ВСС относно съгласуване на национална позиция по междинния преглед на Стратегия “Европа 2020” и предоставяне на информация по Приложение 1 от НПР.
	
Комисия „Международна дейност”
Р Е Ш И:

1.1. Приема за сведение решенията на постоянните комисии на ВСС относно съгласуване на национална позиция по междинния преглед на Стратегия “Европа 2020” и предоставяне на информация по Приложение 1 от НПР.
1.2. Да се изпрати обобщено становище по документа на Министъра на финансите.

2.ОТНОСНО: Кандидатури на магистрати за обявена вакантна позиция в Европейската служба за борба с измамите – OLAF.D.2 с краен срок за кандидатстване пред МВнР 21.10.2014 г. и 19.11.2014 г.

Комисия „Международна дейност”
Р Е Ш И:

2.1. ОДОБРЯВА кандидатурата на Станислав Христов Стойков -  прокурор в Софийска градска прокуратура – за обявена вакантна позиция в Европейската служба за борба с измамите – OLAF.D.2. 
2.2. ОДОБРЯВА кандидатурата на Атанас Димов Атанасов – районен съдия в Районен съд – Ямбол, за обявена вакантна позиция в Европейската служба за борба с измамите – OLAF.D.2. 
2.3. ПРЕПРАЩА документите на одобрения кандидат до дирекция „Човешки ресурси” в Министерство на външните работи в указания срок. 

3.ОТНОСНО: Писма от председателите и заместник-председателите на Административен съд – гр. Велико Търново, Окръжен съд – гр. Ямбол, РС Перник, РС Карнобат, РС Тутракан, РС Чепеларе, РС Радомир, Апелативен съд Бургас, Апелативен съд Велико Търново, РС Велико Търново, РС Дупница, РС Раднево и РС Каварна, с приложени справки за делата с особен обществен интерес, наблюдавани от Европейската комисия.

Комисия „Международна дейност”
Р Е Ш И:

3.1. ПРИЕМА за сведение писмата от Административен съд – гр. Велико Търново, Окръжен съд – гр. Ямбол, РС Перник, РС Карнобат, РС Тутракан, РС Чепеларе, РС Радомир, Апелативен съд Бургас, Апелативен съд Велико Търново, РС Велико Търново, РС Дупница, РС Раднево и РС Каварна, с които те ни предоставят справки към 30.09.2014 г.
3.2. ВЪЗЛАГА на дирекция „Информационни технологии и съдебна статистика” да актуализира информацията по т. 1.

4.ОТНОСНО: Информация към писмо от Екатерина Тодорова – главен експерт в дирекция „Международно правно сътрудничество и Европейски въпроси” в Министерство на правосъдието, с приложени допълнителни въпроси във връзка с изготвянето на „Информационно табло в областта на правосъдието за 2015 г.”.
Информацията е предоставена на комисии „Бюджет и финанси”, „Професионална квалификация, информационни технологии и статистика” и „Съдебна администрация” на ВСС.

Комисия „Международна дейност”
Р Е Ш И:

4.1. ПРИЕМА ЗА СВЕДЕНИЕ информацията от Екатерина Тодорова – главен експерт в дирекция „Международно правно сътрудничество и Европейски въпроси” в Министерство на правосъдието.
4.2. След получаване на отговори от ангажираните комисии на ВСС, обобщен отговор да бъде изпратен на Министерство на правосъдието.

5.ОТНОСНО: Писмо от Иван Маринов – главен секретар при Администрацията на Главния прокурор, във връзка с командироване в чужбина на представител на Прокуратурата на Република България.

		Комисия „Международна дейност”
Р Е Ш И:

5.1. ПРИЕМА ЗА СВЕДЕНИЕ актуализираната информация, предоставена от Иван Маринов – главен секретар при Администрацията на Главния прокурор.

6.ОТНОСНО: Доклад от Дарина Костова – член на националната съдебна мрежа по граждански и търговски дела към Европейската съдебна мрежа по граждански и търговски дела относно участието й в 50-та среща на лицата за контакт на Европейската съдебна мрежа по граждански и търговски дела, проведена на 3 юли 2014 г., в гр. Брюксел, Белгия.

Комисия „Международна дейност”
Р Е Ш И:

6.1. ПРЕДЛАГА на ВСС да приеме за сведение Доклад от Дарина Костова – член на националната съдебна мрежа по граждански и търговски дела към Европейската съдебна мрежа по граждански и търговски дела относно участието й в 50-та среща на лицата за контакт на Европейската съдебна мрежа по граждански и търговски дела.

Предложението ще бъде внесено в заседанието на ВСС на 16.10.2014 г.

7.ОТНОСНО: Преглед на текущото изпълнение на Годишната програма и на Плана за действие за изпълнение на комуникационната политика на ВСС 2014-2018 г.
	
		Комисия „Международна дейност”
Р Е Ш И:

7.1. ПРИЕМА ЗА СВЕДЕНИЕ текущото изпълнение на Годишната програма и на Плана за действие за изпълнение на комуникационната политика на ВСС 2014-2018 г.

8.ОТНОСНО: Доклади от ръководителите на проекти, по които ВСС е бенефициент, за изпълнението на дейностите за периода 01.07.2014 – 30.09.2014 г., във връзка с Решение на Висшия съдебен съвет по протокол № 12/13.03.2014 г.

Комисия „Международна дейност”
Р Е Ш И:

8.1. ПРИЕМА за сведение докладите от ръководителите на проекти за изпълнение на дейностите, както и отчет за усвояването на средствата за периода 01.07.2014 г. -30.09.2014 г., по които Висшият съдебен съвет е бенефициент. 
8.2. След получаване и на останалите доклади, същите да бъдат внесени на заседание на ВСС, за запознаване.

9.ОТНОСНО: Писмо от Министерство на правосъдието относно определяне на представители на Висшия съдебен съвет за участие в среща, в рамките на Четвъртия кръг на мониторинга на Групата държави срещу корупцията (GRECO) към Съвета на Европа на тема „Превенция на корупцията сред народни представители, съдии и прокурори”, която ще се проведе на 21 октомври 2014 г., от 15.45 до 17.30 ч., в Националния институт на правосъдието.

Комисия „Международна дейност”
Р Е Ш И:
 
9.1. ОПРЕДЕЛЯ Соня Найденова – Представляващ ВСС и председател на комисия „Международна дейност” и Михаил Кожарев – член на комисия „Международна дейност” и председател на комисия „Бюджет и финанси” на ВСС, за участие в срещата, в рамките на Четвъртия кръг на мониторинга на Групата държави срещу корупцията (GRECO) към Съвета на Европа. 
9.2. ОТПРАВЯ покана към председателите на постоянните комисии на ВСС, попълнили Въпросник за превенция на корупцията сред народни представители, съдии и прокурори за Четвъртия кръг на мониторинга - за участие в срещата, която ще се проведе на 21 октомври 2014 г., от 15.45 до 17.30 ч., в Националния институт на правосъдието.

10.ОТНОСНО: Писмо от Министерство на външните работи относно Национален доклад на Република България по Втория универсален периодичен преглед (УПП) на Съвета по правата на човека на ООН (СПЧ).

Комисия „Международна дейност”
Р Е Ш И:

10.1. Да се изпрати писмо до Министъра на външните работи с молба за удължаване на срока за осъвременяване и допълване на информацията, съдържаща се в доклада по Междинния преглед по изпълнението на препоръките от първия цикъл по УПП.

11.ОТНОСНО: Молба от Елка Йорданова Филчева – Ерменкова, съдия в Окръжен съд гр. Благоевград и международен съдия – действащ като граждански личен състав на договорно правно основание в Мисията на ЕС в областта на върховенството на закона в Косово относно продължаване на неплатен отпуск за периода 15.10.2014 г. до 14.06.2015 г.

Комисия „Международна дейност”
Р Е Ш И:
11.1. Препраща молбата от Елка Йорданова Филчева – Ерменкова, съдия в Окръжен съд гр. Благоевград и международен съдия в Мисията на ЕС в областта на върховенството на закона в Косово, на Комисия по правни въпроси на ВСС, с оглед решението на ВСС по протокол № 12/28.03.2013 г.

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА